open-index/open-wikipedia-markdown huggingface dataset:
ტაზირბუ

**ტაზირბუ** () — ოაზისი და დასახლებული პუნქტი ლიბიაში. მდებარეობს კუფრის რაიონში, ლიბიის უდაბნოში, კუფრიდან ჩრდილო-დასავლეთით 250 კილომეტრში. ოაზისის სიგრძეა 25-30 კმ, სიგანე 10 კმ. მის ფარგლებშია დაახლოებით 10 სოფელი. არის ტბორები და მლაშობები.

## სქოლიო
კატეგორია:ლიბიის ოაზისები
ნიაბის წმინდა გიორგის ეკლესია

**ნიაბის წმინდა გიორგის ეკლესია** — ეკლესია შიდა ქართლის მხარის კასპის მუნიციპალიტეტის სოფელ ნიაბში. მდებარეობს სოფლის განაპირას, სამხრეთით, პატარა გორაკზე. თარიღდება X საუკუნით. მოგვიანებით, შეკეთებისას აგურით განუახლებიათ ჩრდილოეთ კედლის ზედა ნაწილები, ორსაფეხურიანი სატრიუმფო თაღი და კონქი, ზოგიერთი პილასტრის მნიშვნელოვანი ნაწილი.

ეკლესია დარბაზულია (19,3 × 6,8 მ), ნაგებია კარგად გათლილი ტუფის კვადრებით. წყობის რიგების სწორხაზოვნება დაცულია. ეკლესიაში ორი შესასვლელია: ერთი — სამხრეთით, ეგვტერიდან, მეორე — ჩრდილოეთ კედლის დასავლეთ ნაწილში. სამხრეთის კარი შიგნიდან თაღოვანია, გარედან —  არქიტრავული. ჩრდილოეთ კარი ორივე მხრიდან თაღოვანია. ნახევარწრიული აფსიდის ღერძზე თაღოვანი სარკმელია, მის მარჯვნივ — მცირე ზომის სწორკუთხა ნიში. საკურთხევლის სარკმლის ქვეშ კედელზე მიდგმულია სატრაპეზო ქვა. დარბაზის გრძივ კედლებზე ორი წყვილი ორსაფეხურიანი პილასტრია. პილასტრებს შორის კედლის თაღებია. კაპიტელებით დასრულებულ პილასტრებს საბჯენი თაღები ეყრდნობა. დასავლეთის საბჯენი თაღი სამხრეთით პილასტრს ეყრდნობა, ჩრდილოეთით — კრონშტაინს.

აფსიდის მხართან, ჩრდილოეთ კედელში გაჭრილი კარით ეკლესია უკავშირდება სამრეკლოს (5,2 × 2,8 მ), რომლის აღმოსავლეთ კედელში გაჭრილი მცირე თაღოვანი სარკმელი ამოქოლილია. სამხრეთ კედელში, სარკმლის მარჯვნივ მცირე სწორკუთხა ნიშია, ხოლო ქვემოთ მთლიანი ქვიშაქვისაგან გამოთლილი სატრაპეზო ქვა დგას. სამკვეთლო გადახურულია ცილინდრული კამარით.

ეკლესიას სამხრეთიდან მიშენებული აქვს ეგვტერი, გრძელი ვიწრო სათავსი (12,3 × 3,9 მ), რომელსაც სამხრეთით ორმალიანი თაღოვანი შესასვლელი აქვს. ამჟამად აღმოსავლეთ მალი ამოშენებულია. თაღებს შორის ტუფის მთლიანი ქვისაგან გამოთლილი სვეტი იდგა. ნახევარწრიულ აფსიდში თაღოვანი სარკმელია, მის მარცხნივ — მცირე სწორკუთხა ნიში. სარკმლის ქვემოთ სატრაპეზო ქვა დგას. სამხრეთ კედელში აფსიდის მხართან თაღოვანი სარკმელია. ეგვტერის კამაროვანი გადახურვა გადაყვანილია ეკლესიის სამხრეთ კედელზე და მის თაღედზე.

ეკლესიის აღმოსავლეთ ფასადი წარმოდგენილია ბაზილიკური აბრისით. შუა ამაღლებული ნაწილი გადახურულია ორფერდა, ხოლო გვერდითები - ცალფერდა სახურავით. ფასადის ღერძზე ორნამენტიანი თავსართით მორთული თაღოვანი სარკმელია. მის ზემოთ, ქვაზე ამოკვეთილია წრეში ჩასმული სამი ტილკმლავა ჯვარი. ჩრდილოეთ ფასადზე, შესასვლელის ზემოთ, შემორჩენილია წარწერიანი ქვა (წარწერა დაზიანებულია და ვერ იკითხება). ამავე შესასვლელის მარცხნივ, წყობაში ჩასმულ ქვაზე გამოსახულია ნადირობის სცენა.

ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა
## სქოლიო
კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:ეროვნული მნიშვნელობის კატეგორიის კულტურის უძრავი ძეგლები
აუჯილა

**აუჯილა** () — ოაზისი და დასახლებული პუნქტი ლიბიაში, კირენაიკაში, ელ-ვახატის რაიონში. მდებარეობს ლიბიის უდაბნოს ჩრდილოეთ ნაწილში, ჯალუს ოაზისების ჯგუფში. მთავარი დასახლებული პუნქტია აუჯილა. გვხვდება ფინიკის პალმის, ლეღვისა და ზეთისხილის კორომები. არის ქერის ნათესები. აუჯილის გავლით გადის საავტომობილო და საჭაპანო გზები. დასახლებულია ბერბერებით. ადგილობრივი მოსახლეობა საუბროს აუჯილურ ენაზე. არის მეჩეთი.

## რესურსები ინტერნეტში
* Nasamones and Awjila  

კატეგორია:ლიბიის ოაზისები
მარკო დი ვაიო

**მარკო დი ვაიო** ( დ. 15 ივლისი, 1976, რომი, იტალია) — იტალიელი ფეხბურთელი, რომელიც ამჟამად თამაშობს მლს-ის კლუბ „მონრეალში“.

## საკლუბო კარიერა 
კარიერა მარკომ ლაციოში დაიწყო, თუმცა როგორც ეგეთი დიდ წარმატებას რომში ვერ მიაღწია. ამის შემდეგ იგი სერია ბ-ს გუნდებში ირიცხებოდა, ხოლო 1999 წელს კი იგი პარმაში გადავიდა, საიდანაც ხალხმა უფრო უკეთ გაიცნო მარკო. 3 ბრწყინვალე სეზონი მიითვალა პარმას შემადგენლობაში, რის მერეც იუვენტუსის არეაიში მოხვდა და 2002 წელს ტურინში გადაბარდგა, სადაც სკუდეტო მოიგო და ჩემპიონთა ლიგა-ზე ფინალშიც იყო. ფაბიო კაპელოს მოსვლის შემდგომ მარკოს ადგილი ვერ გამოინახა იუვეში და იგი ესპანეთში ვალენსიაში გადაბარდგა, თუმცა მთლად ვალენსიური კარიერაც ვერ აეწყო და ხშირ შემთხვევებში შეცვლებზე უწევდა გამოსვლა. 

2006 წელს მარკო არენდით მონაკოში გადავიდა, სადაც კრისტიან ვიერი დახვდა და პარტნიორობა გაუწია შეტევის ხაზში, თუმცა მხოლოდ 7 მატჩით, რადგან შემდგომ ვიერიმ დატოვა მონეგასკური კლუბი. საბოლოოდ კი მარკომ 29 მატჩი ჩაატარა მონაკოში და 8 გოლის გატანა შეძლო.

2007 წელს მარკო სახლში იტალიაში დაბრუნდა და სერია ბ-ს კლუბს ჯენოას შეუერთდა და მისი დახმარებითაც დააბრუნა გუნდი სერია ა-ში, თუმცა მას მარკო ბორიელო და ჯუზეპე სკული ამჯობინეს და 2008 წლის ზაფხულს ბოლონიაში გადავიდა.

2008/09 სეზონი მარკოსთვის ბრწყინვალე გამოდგა, მან 24 გოლის გატანა შეძლო კლუბში და ნელ-ნელა ახალი ლეგენდა იბადებოდა ემილია-რომანას რეგიონში. ის პერიოდი რაც მარკომ ბოლონიაში გაატარა იყო მის კარიერაში ალბათ ერთ-ერთი ყველაზე შთამბეჭდავი, რადგან იგი გუნდის სიმბოლოდ იქცა და სწორედ მისი დამსახურებაა, რომ ბოლონია სერია ა-დან არ ვარდებოდა, თუმცა 2012 წლის სეზონის ბოლოს მან გადაწყვიტა, დაემთავრებინა თავისი იტალიური კარიერა და კანადურ მონრეალში გადავიდა, სადაც ასევე კარგი თამაშით გამოირჩევა, თუმცა მცირე ტრავმებმაც საქმეზე ცუდად იმოქმედეს, მაგრამ მარკო ისევ მწყობრშია და აგრძელებს კანადურ სერიალს.

## სანაკრებო კარიერა 
მარკოს დებიუტი ნაკრებში 2001 წლის 5 სექტემბერს მოროკოს ნაკრების წინააღმდეგ შედგა. 
იგი ასევე იტალიის ნაკრებთან ერთად ევრო 2004-ზე იყო წაყვანილი.
საბოლოოდ კი 14 მატჩი ჩაატარა ნაკრებში და 2 გოლი გაიტანა.

## მიღწევები 
**საკლუბო**

**სალერნიტანა**

* სერია ბ (1997-98)

**პარმა**

* კოპა იტალია (2001-02)

**იუვენტუსი**

* სერია ა (2002-03)
* იტალიის სუპერ-თასი (2003)

**ვალენსია**

* უეფას სუპერ თასი (2004)

**პირადი**

* სერია ბ-ს საუკეთესო ბომბარდირი (1998)

## რესურსები ინტერნეტში 
* სტატისტიკა football.it-ზე 

კატეგორია:იტალიელი ფეხბურთელები
კატეგორია:დაბადებული 15 ივლისი
კატეგორია:დაბადებული 1976
კატეგორია:მლს-ის ფეხბურთელები
კატეგორია:მონრეალის ფეხბურთელები
კატეგორია:ელას ვერონის ფეხბურთელები
კატეგორია:მონაკოს ფეხბურთელები
კატეგორია:პარმის ფეხბურთელები
კატეგორია:ბარის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
კატეგორია:რომში დაბადებულები
ვადი-ზიღენი

**ვადი-ზიღენი** — დეპრესია ლიბიაში. მდებარეობს ლიბიის უდაბნოში, კუფრის რაიონში, ტაზირბუდან აღმოსავლეთით დაახლოებით 180 კილომეტრში. არის ხუთი ჭა, რომელთაგან ყველაზე მნიშვნელოვანია ბირ-ელ-ჰარასკი. ჭის ირგვლივ იზრდება პალმა. მუდმივი მოსახლეობა არ ჰყავს.

## სქოლიო
კატეგორია:ლიბიის ოაზისები
პუანტ-დე-შეზერი

**პუანტ-დე-შეზერი** () — მთა შაბლეს ალპებში, შვეიცარია–საფრანგეთის საზღვარზე. მდებარეობს ვალეს კანტონში, ზღვის დონიდან 2 249 მეტრზე.

## რესურსები ინტერნეტში
* La Pointe de Chésery

კატეგორია:ალპები
კატეგორია:შვეიცარიის მთები
კატეგორია:საფრანგეთის მთები
ბუზემა

**ბუზემა** — ოაზისი ლიბიაში. მდებარეობს ლიბიის უდაბნოში, კუფრიდან ჩრდილო-დასავლეთით 150 კილომეტრში. ფართობი 230 კმ². გადაჭიმულია ნახევრად წრიული ფორმის სახით (სიგრძე 18 კილომეტრი). იზრდება პალმა, ლეღვი, იალღუნი და აკაცია. ოაზისის ჩრდილო-დასავლეთით არის სოფელი.

## სქოლიო
კატეგორია:ლიბიის ოაზისები
შვალმისი

**შვალმისი** () — მთა ურნერის ალპებში, ცენტრალურ შვეიცარიაში. გადაჰყურებს ლუცერნის ტბას.  მისი 2 246 მეტრიანი მწვერვალი აღმართულია ურისა და ნიდვალდენის კანტონების საზღვარზე.

## რესურსები ინტერნეტში
* Schwalmis on Hikr

კატეგორია:ალპები
კატეგორია:შვეიცარიის მთები
რებიანა

**რებიანა** — ოაზისი და დასახლებული პუნქტი ლიბიაში. მდებარეობს ლიბიის უდაბნოში, კუფრის რაიონში, ელ-ტაგიდან დასავლეთით დაახლოებით 120 კილომეტრში. მლაშე ტბა ოაზისს გამოყჰოფს ბორცვებისაგან. ოაზისის ჩრდილოეთით არის სოფელი.

## სქოლიო
კატეგორია:ლიბიის ოაზისები
ტეტ-დიუ-ჟეანი

**ტეტ-დიუ-ჟეანი** ( — „გოლიათის თავი“) — მთა შაბლეს ალპებში. მდებარეობს შვეიცარია–საფრანგეთის საზღვარზე, ზღვის დონიდან 2 232 მეტრზე.

## რესურსები ინტერნეტში
*Tête du Géant on Summitpost

კატეგორია:ალპები
კატეგორია:შვეიცარიის მთები
კატეგორია:საფრანგეთის მთები
ლე-ჟიუმელი

**ლე-ჟიუმელი** ( – ტყუპები) — მთა შაბლეს ალპებში, შვეიცარიაში. მდებარეობს ვალეს კანტონში; გადაჰყურებს ტანეის ტბას. შედგება ორი განსხვავებული მწვერვალიგან, რომელთაგან უფრო მაღალი ზღვის დონიდან 2 215 მ–ს აღწებვს, დაბალი 2 182 მ–ს.

## რესურსები ინტერნეტში
* Les Jumelles mountain climbing notes

კატეგორია:ალპები
კატეგორია:შვეიცარიის მთები
არნენჰორნი

**არნენჰორნი** () — მთა ბერნის ალპებში, შვეიცარიაში. მდებარეობს ვოსა და ბერნის კანტონების საზღვარზე. აღმოსავლეთი კალთა გადაჰყურებს არნენზეეს ტბას.

## რესურსები ინტერნეტში
* Arnenhorn on Hikr

კატეგორია:ალპები
კატეგორია:შვეიცარიის მთები
ფოთოთი

**ფოთოთი** () — იშვიათი ბალახოვანი მცენარე ნემსიწვერასებრთა ოჯახისა. ძირითადად გავრცელებულია ჩრდილო-აღმოსავლეთ თურქეთსა და დასავლეთ საქართველოს სუბალპურ და ალპურ  ველებში. მნახველს ხიბლავს გამორჩეული სილამაზით. ევროპაში ფოთოთს იცნობენ *შავთვალა გერანის* სახელითაც.

ფოთოთი  მრავალწლოვანი ბალახოვანი მცენარეა, 80 სმ-მდე სიმაღლისა. ფოთლები ხუთკუთხაა, თითქმის  ძირამდეა ჩაკვეთილი 5-7 სეგმენტად. ყვავილედი ცოტაყვავილიანია; გვირგვინის ფურცლები 22 მმ-მდე სიგრძისაა, მეწამულ-წითელი, მოშავო ძარღვებით და ძირთან შავი ლაქით. 

იზრდება სუბალპურ და ალპურ სარტყელებში, მდელოებზე, მაღალბალახეულობაში და დეკიანებში.

## ლიტერატურა 
* *დარეჯან მცხვეთაძე*, ბორჯომ-ხარაგაულის ეროვნული პარკის თაიგული, თბ., 2001  

კატეგორია:ნემსიწვერასებრნი
დან-დე-რიუთი

**დან-დე-რიუთი** () — მთა ბერნის ალპებში, შვეიცარიაში. მისი მწვერვალი სამწერტილიანია და აღმართულია ვოს, ბერნისა და ფრიბურის კანტონების საზღვარზე.

## რესურსები ინტერნეტში
* Dent de Ruth on Hikr

კატეგორია:ალპები
კატეგორია:შვეიცარიის მთები
ლა-ბრეია

**ლა-ბრეია** () — მთა მონბლანის მასივში, შვეიცარიაში. მდებარეობს ვალეს კანტონში; გადაჰყურებს სოფელ შამპეს, საიდანაც მიემართება საბაგირო გზა. მწვერვალისკენ ასევე მიემართება საფეხმავლო ბილიკი.

## რესურსები ინტერნეტში
* Chair lift
* La Breya on Hikr

კატეგორია:ალპები
კატეგორია:შვეიცარიის მთები
შტოკჰორნი

**შტოკჰორნი** () — მთა ბერნის ალპებში, შვეიცარიაში. მდებარეობს ბერნის კანტონში, ქალაქ ერლენბახ-იმ-ზიმენტალის ჩრდილოეთით; გადაჰყურებს თუნის ტბას.

მწვერვალის სიმაღლე ზღვის დონიდან 2 190 მეტრია და მისკენ ერლენბახიდან მიამართება საბაგირო გზა. მწვერვალზე განთავსებულია რესტორანი. მთის ძირში კი მდებარეობს ორი ტბა, სადაც შესაძლებელია თევზაობა.

## რესურსები ინტერნეტში
*Stockhorn on Hikr

კატეგორია:ალპები
კატეგორია:შვეიცარიის მთები
სასირეთის წმინდა გიორგის ეკლესია

300px|მინი
**სასირეთის წმინდა გიორგის ეკლესია** — ეკლესია კასპის მუნიციპალიტეტის სოფელ სასირეთში. მდებარეობს სოფლის ცენტრში ძველ სასაფლაოზე. თარიღდება XIX საუკუნის მეორე ნახევრით.

## ძეგლის აღწერა
ეკლესია დარბაზულია (14,5 X 8,5 მ), ნაგებია რიყის ქვით, გამოყენებულია აგურიც. ეკლესიას ორი თაღოვანი შესასვლელი აქვს - სამხრეთით და დასავლეთით. ეკლესიის თანადროული, ხის კონსტრუქციების საკურთხევლის ბაქანი წინწამოწეული არდაბაგით ერთი საფეხურით შემაღლებულია. აფსიდის ღერძზე ფართო თაღოვანი სარკმელია. ჩრდილოეთით, აფსიდის მხართან, სხვადასხვა ზომის ორი სწორკუთხა ნიშია. თითო ფართო თაღოვანი სარკმელია ჩრდილოეთ და დასავლეთ კედლებში, ორი - სამხრეთისაში. ეკლესია გადახურულია ხის ცილინდრული კამარით, რომელიც უშუალოდ კედლებს ეყრდნობა. დასავლეთ კედელთან, მთელ სიგანეზე, მოწყობილია ხის პატრონიკე, რომლის კიბე სამხრეთ-დასავლეთ კუთხეშია. ინტერიერი შელესილია და შეღებილია ცისფრად. ეკლესიაში დაკრძალულია შერვაშიძეების რამდენიმე თაობა.

## ისტორია
ძეგლის შესახებ სასიტორიო მასალები ინახება საქართველოს ეროვნულ არქივში, სადაც იკითხება:

## ლიტერატურა
## სქოლიო
კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX საუკუნის ეკლესიები
დავით ხახალეიშვილი

**დავით ხახალეიშვილი** (დ. 28 თებერვალი, 1971, ქუთაისი — გ. 11 იანვარი, 2021) — ქართველი ძიუდოისტი. საბჭოთა კავშირის სპორტის დამსახურებული ოსტატი (1992). ვახტანგ გორგასლის II ხარისხისა და ღირსების ორდენების კავალერი.

## ბიოგრაფია
დავით ხახალეიშვილი 1992 წლის ბარსელონის ოლიმპიური თამაშების ჩემპიონია. ასევე მსოფლიოს 2-გზის ვერცხლის (1991, 1993) და 2-გზის ბრინჯაოს (1993, 1995) პრიზიორი. ევროპის ჩემპიონი (1993, 1996) და ბრინჯაოს პრიზიორი. სსრკ ხალხთა X სპარტაკიადის (1991), საბჭოთა კავშირისა (1991) და დსთ-ის ჩემპიონი (1992) ძიუდოში. მონაწილეობდა 1996 წლის ატლანტის ოლიმპიურ თამაშებშიც, თუმცა აწონაზე დააგვიანა და ტურნირიდან მოიხსნა.

1995, 1996 და 2003 წლებში სამჯერ იასპარეზა იაპონიაში, შერეული ორთაბრძოლების ტურნირში. ჰერმან რენტინგთან დებიუტი გამარჯვებით დაასრულა, თუმცა მომდევნო ორი დაპირისპირება იოშიჰისა იამამოტოსთან და იოშიჰირო ნაკაოსთან წააგო.

1996 წელს ატლანტის ოლიმპიადის ერთ-ერთ ფავორიტად ითვლებოდა, მაგრამ აწონვაზე დაიგვიანა და ტურნირიდან მოხსნეს. 2011 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა ოთარ მაღლაკელიძის წიგნი „დავით ხახალეიშვილი“. ძიუდოისტია მისი ვაჟი როსტომიც, რომელმაც ასაკობრივ საერთაშორისო ტურნირებზე რამდენიმე მედალი მოიპოვა.

მიღებული აქვს ბრწყინვალების საპრეზიდენტო ორდენი 2018 წელს, ასევე საქართველოს ეროვნული ოლიმპიური კომიტეტის ორდენი 2003 წელს.

## რესურსები ინტერნეტში 
* დავით ხახალეიშვილი — საქართველოს ეროვნული ოლიმპიური კომიტეტი 
* დავით ხახალეიშვილი — ქართული სპორტი 
* David Khakhaleishvili — judoinside

## სქოლიო 
კატეგორია:დაბადებული 28 თებერვალი   
კატეგორია:დაბადებული 1971
კატეგორია:გარდაცვლილი 11 იანვარი
კატეგორია:გარდაცვლილი 2021
კატეგორია:ქართველი ძიუდოისტები
კატეგორია:ქართველი ოლიმპიური ჩემპიონები
კატეგორია:საქართველოს ღირსების ორდენის კავალრები
კატეგორია:ქუთაისში დაბადებულები
კატეგორია:საბჭოთა კავშირის სპორტის დამსახურებული ოსტატები
კატეგორია:საქართველოს ბრწყინვალების საპრეზიდენტო ორდენის კავალრები
კატეგორია:ბრწყინვალების საპრეზიდენტო ორდენის კავალრები
გველდესის ნათლისმცემლის ეკლესია

**ნოსტეს ნათლისმცემლის ეკლესია** — ეკლესია კასპის მუნიციპალიტეტის სოფელ ნოსტეს სამხრეთით სამ კილომეტრზე, ნასოფლარ გველდესის ტერიტორიაზე. თარიღდება IX-X საუკუნეებით.

ეკლესია დარბაზულია (7 X 5 მ). ნაგებია ნატეხი ქვითა და ღია ფერის ტუფის კვადრებით. ნახევარწრიული აფსიდი დარბაზისაგან გამოყოფილია მხრებით. აფსიდის ღერძზე სარკმელია, რომლის ქვემოთ კედელთან სატრაპეზო ქვა დგას. საკურთხეველში, სამხრეთით ორი მეტრის სიმაღლეზე, მცირე ნიშია. აქ წითელი საღებავით გამოსახულია ჯვარი. საკურთხევლის წინ მდგარა ხის კანკელი, რომლისაგანაც მცირე ნიშია შემორჩენილი. სამხრეთ კედელში ერთი სარკმელია. გრძივი კედლების წყვილ პილასტრზე გადაყვანილია კამარის საბჯენი თაღი. ინტერიერში შემორჩენილია მოხატულობის კვალი.

აღმოსავლეთ ფასადზე წყობაში ჩატანებულია თეძმის მწვანე ტუფის ქვა, რომელზედაც ქვედა ნაწილში ამოკვეთილია ორნამენტით მორთული სამი ჯვარი. შუა ჯვარი გვერდითებზე დიდია. ეკლესიის ჩრდილოეთ ფასადზე შემორჩენილია ორ-ორი მოზრდილი ფილაქვისგან შედგენილი ლავგარდანი. სახურავი ორფერდაა, გადახურულია ღარიანი კრამიტით.

## ლიტერატურა
კატეგორია:კასპის მუნიციპალიტეტის ტაძრები
კატეგორია:IX საუკუნის ეკლესიები
მაგთისატი

**მაგთისატი** — ფასიანი თანამგზავრული ტელემაუწყებლობის პირველი ოპერატორი საქართველოსა და სამხრეთ კავკასიაში. პროექტს კომპანია მაგთიკომი ახორციელებდა. ამუშავდა 2012 წლის იანვრიდან. 2022 წლის 31 დეკემბერს მაგთისატის მომსახურება გაუქმდა.

მაგთისატი მაუწყებლობდა თანამგზავრიდან Astra 1G. მაუწყებლობა ვრცელდებოდა საქართველოს მთელ ტერიტორიაზე. მისი გავრცელება შესაძლებელია ქვეყნის ყველაზე შორეულ, ყველაზე მიუვალ ადგილებში.

მაგთისატი არხების ტრანსლირებას ახდენდა SD და HD ფორმატით.

## რესურსები ინტერნეტში 
* ოფიციალური საიტი 

## სქოლიო 
კატეგორია:ტელეკომუნიკაცია
EV-DO

[250px|მინიატიურა|Kyocera PC Card EV-DO როუტერი [Wi-Fi–ით]]
[250px|მინიატიურა|[Huawei CDMA2000 EV-DO USB უკაბელო მოდემი]]
**Evolution-Data Optimized** ან **Evolution-Data Only** (**EV-DO, EV, EVDO**) — სატელეკომუნიკაციო სტანდარტი მონაცემთა უკაბელო გადაცემაში რადიოსიგნალების გამოყენებით; ტიპურია ფართოხაზოვანი ინტერნეტ–წვდომისთვის. იყენებს მულტიპლექსირებულ ტექნოლოგიას, მათ შორის CDMA–ს, ისევე როგორც TDMA–ს რათა მაქსიმალურად გაზარდოს როგორც ინდივიდუალურ მომხმარებელთა, ისე საერთო სისტემათა ტევადობა. სტანდარტიზებულია 3rd Generation Partnership Project 2–ის (3GPP2) მიერ CDMA2000 საოჯახო სტანდარტების ფარგლებში და მთელი მსოფლიოს მასშტაბით გამოიყენება მობილური ტელეფონების სერვისის პროვაიდერების მიერ, განსაკუთრებით მათ მიერ, ვინც ადრე CDMA ქსელს იყენებდნენ. მას ასევე იყენებს გლობალსტარის თანამგზავრული სატელეფონო ქსელი. 

EV-DO მიიჩნევა CDMA2000–ის სტანდარტის ევოლუციად, რომელიც უზრუნველყოფს მონაცემთა მაღალ სიჩქარეს. EV-DO–ს არხს 1,25 MHz გამტარიანობა. მეორე მხრივ, არხის სტრუქტურა ძალიან განსხვავებულია. 

CDMA2000–ის ქსელების EV-DO მახასიათებელი უზრუნველყოფს მობილური ხელსაწყოების წვდომას Forward link–ის სიჩქარეს  2,4 Mbit/s–მდე  Rel. 0–ზე და 3.1 Mbit/s–მდე Rev. A–ზე.

## რესურსები ინტერნეტში
* 3GPP2.org  CDMA2000 standards documents
* CDMA Development Group (CDG) 
* EVDOforums.com EV-DO discussion group
* A video demonstration of EVDO Rev. B capabilities

## სქოლიო
კატეგორია:ტელეკომუნიკაცია
კატეგორია:ინტერნეტი
ზილბერენი

**ზილბერენი** () — მთა გლარნის ალპებში, შვეიცარიაში. მდებარეობს შვიცის კანტონში, პრაგელის უღელტეხილის აღმოსავლეთით. აღმოსავლეთი კალთით გადაჰყურებს კლენტალერზეს ტბას.

მწვერვალი შედგება ფართო კარსტული პლატოსგან.

## რესურსები ინტერნეტში
* Silberen on Hikr

კატეგორია:ალპები
კატეგორია:შვეიცარიის მთები
მუხაურის წმინდა გიორგის ეკლესია

**მუხაურის წმინდა გიორგის ეკლესია** — არქიტექტურული ძეგლი კასპის მუნიციპალიტეტის სოფელ ნოსტეში. მდებარეობს სოფლის აღმოსავლეთით ერთ კილომეტრზე, ნასოფლარ მუხაურზე, შემაღლებულ ადგილას. თარიღდება XVII-XVIII საუკუნეებით.

ეკლესია დარბაზულია (7,7 X 5,5 მ), ნაგებია ნატეხი ქვით. შესასვლელი სამხრეთიდანაა. აფსიდის ღერძზე სარკმელია, მის გვერდებზე — ორი ნიში. თითო სარკმელია სამხრეთ და დასავლეთ კედლებში. დასავლეთ და აღმოსავლეთ კედლებში სარკმლები შიგნიდან შეისრულია, გარედან — სწორკუთხა.

## ლიტერატურა
## რესურსები ინტერნეტში
კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XVII საუკუნის ეკლესიები
ოძისის წმინდა გიორგის ეკლესია

**ოძისის წმინდა გიორგის ეკლესია** — ეკლესია კასპის მუნიციპალიტეტში, სოფელ ნოსტეს სამხრეთით, ნასოფლარ ოძისში. ლეკების შემოსევების დროს მოსახლეობა აქედან აყრილა და გადასახლებულა ქსნის ხეობაში. თარიღდება XVII-XVIII საუკუნეებით. 

ეკლესია სამნავიანი ბაზილიკაა (11,4 X 8,2 მ), ნაგებია დიდი ზომის ნატეხი ქვებით. ისრული თაღებით გადახურული შესასვლელები სამხრეთ და ჩრდილოეთ კედლების დასავლეთ მონაკვეთშია. შუა ნავში, აღმოსავლეთით, ნახევარწრიულ (გარედან შვერილი ხუთგვერდა) აფსიდში ერთი განიერი სარკმელი და სამი მაღალი და განიერი ნიშია, რომლებიც გადახურულია სამკბილა „ტალღოვანი“ თაღით. საკურთხეველში დგას სატრაპეზო ქვა. შუა ნავს კიდევ ორი სარკმელი აქვს სამხრეთით. თითო სარკმელია გვერდის აღმოსავლეთ ბოლოებში. შუა ნავი გვერდის ნავებზე ორჯერ უფრო განიერია და მათგან გამოყოფილია სამ-სამი ისრული თაღით.

## ლიტერატურა
კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XVII საუკუნის ეკლესიები
კაიზერეგი

**კაიზერეგი** () — მთა ბერნის ალპებში, შვეიცარიაში. მდებარეობს ფრიბურის კანტონში. მისი მწვერვალი, რომელზე ასვლაც ბილიკის საშუალებითაა შესაძლებელი, მდებარეობს ბერნის კანტონთან საზღვრიდან რამდენიმე ასეული მეტრის მოშორებით.

## გალერეა

File:Aufstieg zur Kaiseregg.jpg|მწვერვალისკენ მიმავალი ბილიკი
File:Kaiseregg im Winter.jpg|ზამთარში
File:Sonnenaufgang von der Kaiseregg aus.jpg| 
File:Aussicht auf der Kaiseregg.jpg| 

## რესურსები ინტერნეტში
*Kaiseregg on Hikr

კატეგორია:ალპები
კატეგორია:შვეიცარიის მთები
ცხავერის კვირაცხოვლის ეკლესია

**ცხავერის კვირაცხოვლის ეკლესია** — ეკლესია კასპის მუნიციპალიტეტის სოფელ ცხავერში. მდებარეობს სოფლის ჩრდილოეთით, 500 მეტრზე. თარიღდება გვიანდელი ფეოდალური ხანით.

ეკლესია დარბაზულია (6,5 X 3,85 მ), ნაგებია ქვიშაქვით და ნატეხი ქვით. შესასვლელი სამხრეთიდანაა. შემორჩენილია მხოლოდ ნახევარწრიული აფსიდის ჩრდილოეთ მხარე ნიშით და კედლების ქვედა ნაწილი 1-1,5 მეტრის სიმაღლეზე.

## ლიტერატურა
კატეგორია:კასპის მუნიციპალიტეტის ტაძრები
განტრიში

**განტრიში** () — მთა ჩრდილო–დასავლეთ ბერნის ალპებში, შვეიცარიაში. მდებარეობს ბერნის კანტონში, ზიმენტალისა და აარის ხეობებს შორის. აღმართულია გურნიგელის უღელტეხილის სიახლოვეს, საიდანაც მისი მწვერვალისკენ მიემართება ბილიკი.

## რესურსები ინტერნეტში
*Gantrisch on Hikr

კატეგორია:ალპები
კატეგორია:შვეიცარიის მთები
ცხავერის ღვთისმშობლის ეკლესია

**ცხავერის ღვთისმშობლის ეკლესია** — არქიტექტურული ძეგლი კასპის მუნიციპალიტეტის სოფელ ცხავერში, სოფლის სამხრეთით ერთ კილომეტრზე, კაჩაანთ უბანში. თარიღდება ფეოდალურ ხანით.

ეკლესია დარბაზულია (8,8 X 4,9 მ), ნაგებია ნატეხი ქვით და ქვიშაქვით. ეკლესიაში შესასვლელი სამხრეთიდანაა. კარი გადახურულია ორი დიდი ქვისგან შემდგარი არქიტრავით, რომელზეც, შიგნით და გარეთ, ტიმპანია ამოკვეთილი. ნახევარწრიული აფსიდის ღერძზე თაღოვანი სარკმელია, მის გვერდებზე - თითო სწორკუთხა ნიში. სამხრეთ ფასადზე კარის ტიმპანი და კუთხეები მწვანე ტუფისაა.

## ლიტერატურა
კატეგორია:კასპის მუნიციპალიტეტის ტაძრები
ლე-გრამონი

**ლე-გრამონი** () — მთა შაბლეს ალპებში, შვეიცარიაში, ლე-ბუვერეს კომუნის სიახლოვეს, ვალეს კანტონში. ზღვის დონიდან 2 172 მ სიმაღლით, იგი ერთ–ერთი უმაღლესი მწვერვალია, რომელიც ჟენევის ტბას გადაჰყურებს. მწვერვალისკენ მიემართება რამდენიმე განსხვავებული ბილიკი, ძირითადად სამხრეთ კალთაზე.
ს ლე-გრამონი]]

## რესურსები ინტერნეტში
* Le Grammont

კატეგორია:ალპები
კატეგორია:შვეიცარიის მთები
ფირსტი (გრინდელვალდი)

**ფირსტი** () — შვარცჰორნის მთის ქვედა მწვერვალი ბერნის ალპებში, შვეიცარიაში. მდებარეობს ზღვის დონიდან 2 166 მეტრზე.

## რესურსები ინტერნეტში
* Cable car website 
* List of mountains above 2000 m in Switzerland with coordinates 

კატეგორია:ალპები
კატეგორია:შვეიცარიის მთები
მანერჰაიმის ხაზი

**მანერჰაიმის ხაზი** — ფინეთის ყოფილი სასაზღვრო სიმაგრეების სისტემა კარელიის ყელზე. სახელი ეწოდა ფინელი მარშლის გუსტავ მანერჰაიმის სახელის მიხედვით. ააგეს 1927-1939 წლებში. სიგანე ფრონტის გასწვრივ 135 კმ. სიღრმე 95 კმ-მდე. შედგებოდა უზრუნველყოფის (სიღრმე 15-60 კმ), მთავარი (სიღრმე 7-10 კმ), მეორე და ზურგის (ვიბორგის) თავდაცვითი ზოლებისაგან. შედიოდა 2 ათასზე მეტი ხანგამძლე და ძელმიწური საცეცხლო ნაგებობა, რომლებიც გაერთიანებულნი იყვნენ საყრდენ პუნქტებად, ეს უკანასკნელნი კი - წინააღმდეგობის კვანძებად. საყრდენ პუნქტებს იცავდნენ მუდმივი გარნიზონები. შუალედებს ავსებდა საველე ჯარების პოზიციები. უზრუნველყოფის ზოლში 220 კმ-ზე 12-45 მწკრივად გადაჭიმული იყო მავთულღობე, 200 კმ-ზე - ხერგილები, 80 კმ-ზე 12-მწკრივად - გრანიტის ბოწკინტები, ტანკსაწინააღმდეგო დანაღმული თხრილები. 

მანერჰაიმის ხაზი საბჭოთა ჯარებმა გაარღვიეს  სსრკ-ფინეთის ომის (1939-1940 წწ.) დროს და ნაგებობათა უმეტესობა მოსპეს. მეორე მსოფლიო ომის დროს (1939-1945 წწ.), 1944 წელს საბჭოთა ჯარებმა კვლავ გაარღვიეს ფინელთა მიერ ნაწილობრივ აღდგენილი მანერჰაიმის ხაზი და მთლიანად გაანადგურეს მისი ყველა თავდაცვითი ნაგებობა.

## ლიტერატურა
კატეგორია:ფინეთის ისტორია
კატეგორია:მეორე მსოფლიო ომი
კატეგორია:საბჭოთა კავშირის ისტორია
პუანტ-დე-ლ’ო

**პუანტ-დე-ლ’ო** () — მთა შაბლეს ალპებში, შვეიცარიაში. მდებარეობს ვალეს კანტონში; გადაჰყურებს შამპერის მუნიციპალიტეტს.

## რესურსები ინტერნეტში
* Pointe de l'Au on Hikr

კატეგორია:ალპები
კატეგორია:შვეიცარიის მთები
მარანი

[მინი|ეპისკოპოსის სასახლის მარანი [ნეკრესის მონასტერი|ნეკრესის მონასტერში.]]
**მარანი**, *საღვინე სახლი* — ღვინის დასაყენებელი და შესანახი ნაგებობა. ხალხურმა ტრადიციამ საქართველოში დღემდე შემოინახა 2 სახის მარანი: დახურული და ღია.

## დახურული მარანი
დახურული მარანი უპირატესად აღმოსავლეთ საქართველოშია გავრცელებული. საღვინე ქვევრები მარანშივეა ჩაფლული. აქვეა მეღვინეობის ინვენტარიც, წურავენ ყურძენს, აყენებენ და ინახავენ ღვინოს. ამგავრი მარანი კარგადაა შეხამებული აღმოსავლეთ საქართველოს ბუნებრივ პირობებთან: შენობა იფარავს ღვინოს ზამთარში ყინვისაგან, ზაფხულში — სიცხისაგან. ქართლ-კახური მარანი მოქცეულია საცხოვრებლის კომპლექსში — ორსართულიანი ქვითკირის სახლების პირველ სართულზე. ძველად ქართლში დარბაზული სახლის ერთ-ერთ კომპონენტს ხშირად მარანი შეადგენდა. მარნიანი დარბაზული სახლები ქვემო ქართლში, თრიალეთში და მესხეთ-ჯავახეთში დღემდეა შემორჩენილი. 

ურბნისის ტერიტორიაზე მრავლადაა გათხრილი VI-VIII საუკუნეების ალიზით ნაგები, ბანიანი სახლები, რომლებსაც უშუალოდ ებმის მარნები. ქართლ-კახეთში ტრადიციული მარანი გამოირჩევა კედლის ლამაზი წყობით, წინა მხრიდან კედლებში ჩაყოლებული აგურის ჯვრებითა და ზოლებით, თაღიანი შესასვლელითა და მასიური ორფრთიანი კარით. მარანს ორ ნაწილად ყოფს თაღებიანი კედელი ან მდიდრულად მოჩუქურთმებული ბალიშიანი დედაბოძი. მარნის უკანა ნაწილში ყურძნის დასაწური განყოფილებაა. კედელთან მთელს სიგრძეზე მიშენებულია ქვითკირის საწნახელი, ჩვეულებრივ ორგანყოფილებიანი.

## ღია მარანი
ღია მარანი ძირითადად დასავლეთ საქართველოსათვისაა დამახასიათებელი. მარნის წინ, ღია ცის ქვეშ, მიწაში ჩაყრილია ქვევრები, შემოკავებულია შქმერის ღობით და დაჩრდილულია ვაზის ტალავერით ან კომშის ხეებით. ღია მარანი შეგუებულია დასავლეთ საქართველოს ჰავისა და ნიადაგის ჭარბტენიანობას. აქ დახურულ მარანში ღვინის შენახვა საზიანოცაა. მარნის ცალკეულ კუთხეებში სრულდებოდა რიტუალები და წეს-ჩვეულებანი. დასავლეთ საქართველოს მხოლოდ მთიან მხარეებში გვხვდება დახურული ჭურ-მარანი.

## ლიტერატურა
კატეგორია:ეთნოგრაფია
ნოსტეს წმინდა სტეფანეს ეკლესია

**ნოსტეს წმინდა სტეფანეს ეკლესია** — ეკლესია კასპის მუნიციპალიტეტის სოფელ ნოსტეში. მდებარეობს სოფლის ჩრდილოეთით, ერთ კილომეტრზე. თარიღდება XVII-XVIII საუკუნეებით.

ეკლესია დარბაზულია (6,6 X 5,1 მ), ნაგებია ნატეხი ქვით. არქიტრავით გადახურული შესასვლელი დასავლეთითაა. ნახევარწრიული აფსიდის ღერძზე ერთი სარკმელია. გვერდებზე ორი სწორკუთხა ნიში. კონქი და კამარა შეისრულია. იატაკი ფილებითაა მოგებული. ინტერიერში შემორჩენილია შელესილობის კვალი.

## ლიტერატურა
კატეგორია:კასპის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
გრიდონი

**გრიდონი** — მთა ლეპონტის ალპებში, ბრისაგოს მუნიციპალიტეტის სიახლოვეს; გადაჰყურებს ლაგო-მაჯორეს ტბას.  მისი 2 188 მეტრიანი მწვერვალი აღმართულია შვეიცარია–იტალიის საზღვარზე. 

მწვერვალი ადვილად დასალაშქრია.

## რესურსები ინტერნეტში
* Gridone on Summitpost
* Gridone on Hikr
* 360 Degree Panoramic Video from summit of Gridone

კატეგორია:ალპები
კატეგორია:შვეიცარიის მთები
კატეგორია:იტალიის მთები
ისმაილ სამანის პიკი

**ისმაილ სამანის პიკი** (1932–1962 წლებში **სტალინის პიკი**; 1962–1998 წლებში **კომუნიზმის პიკი**; 1998 წლის შემდეგ **ისმაილ სამანის პიკი**) — მწვერვალი პამირში, მეცნიერებათა აკადემიის ქედზე. ტაჯიკეთის უმაღლესი წერტილი. სიმაღლე 7495 მ. კალთები უმეტესწილად შემოსილია ფირნისა და ყინულის მძლავრი საფრით, რომელთა საერთო ფართობია 136 კმ². დასავლეთით და ჩრდილო-დასავლეთით განლაგებულია პამირის ფირნული პლატო (12X3 კმ). ჩრდილოეთით და ჩრდილო-დასავლეთით ვრცელდება ფორტამბეკის, მოსკვინის, ბივაჩნისა და სხვ. მსხვილი მყინვარები. მწვერვალი პირველად დაიპყრო საბჭოთა ალპინისტმა ევგენი აბალაკოვმა 1933 წლის 9 სექტემბერს. ასვლის დროს დაიღუპა ექსპედიციის ორი წევრი. ასვლა განხორციელდა აღმოსავლეთი მხრიდან. 1986 წლის თებერვალს შესრულდა პირველი ასვლა ზამთარში; მძიმე ბუნებრივი პირობების მიუხედავად, ალპინისტებმა დაიპყრეს მწვერვალი. ყველაზე ურთულესი მარშრუტი გადის სამხრეთ-დასავლეთ კედელზე, ბელიაევის მყინვარიდან. მწვერვალმა ამჟამინდელი სახელი მიიღო სამანიდების დინასტიის ემირის — ისმაილ სამანის (849-907) პატივსაცემად.  

## რესურსები ინტერნეტში
კატეგორია:ტაჯიკეთის მთები
მარგიანე

300px|მინიატიურა|მარგიანეს მდებარეობა რუკაზე.
**მარგიანე** — ძველი ოლქი შუა აზიაში, მდინარე მურღაბის დინების გასწვრივ, ახლანდელი თურქმენეთის სამხრეთ-აღმოსავლეთ და ავღანეთის ჩრდილოეთით. პირველად იხსენიება „ავესტაში“ და ბეჰისთუნის წარწერაში. მარგიანეს დედაქალაქი ძველი მარვის რაიონში იყო. ძვ. წ. 522 წელს მოხდა აჯანყება აქემენიდთა წინააღმდეგ, რომელიც ჩაახშო დარიოს I-მა (ძვ. წ. 521 წელი). მოგვიანებით მარგიანე შედიოდა ჯერ ალექსანდრე მაკედონელის, მერე სელევკიდების დაბოლოს პართიის სახელმწიფოში. მარგიანე განიცდიდა ელინისტური და ბუდიზმის კულტურის გავლენას.

## ლიტერატურა
კატეგორია:თურქმენეთის ისტორია
კატეგორია:აქემენიდები
ტაქსი (მრავალმნიშვნელოვანი)

**ტაქსი** შეიძლება იყოს:

*ტაქსი — საზოგადოებრივი ტრანსპორტის საშუალება
*ტაქსი (ჯგუფი) — მუსიკალური ჯგუფი
*ტაქსი (ალბომი) — ჯგუფ ტაქსის სტუდიური ალბომი
მარკო მარკიონი

**მარკო მარკიონი** ( დ. 22 ივლისი, 1980, მონტეროტონდო, იტალია) — იტალიელი ფეხბურთელი, რომელიც ამჟამად თამაშობს სერია ა-ს კლუბ პარმაში.

## საკლუბო კარიერა 
მარკომ კარიერა მონტეროტონდოში დაიწყო, თუმცა მალევე ემპოლიში გადავიდა, სადაც 3 კარგი სეზონი ჩაატარა და მაგის ფონზე, იგი მალევე უფრო დიდ გუნდში პარმაში გადავიდა, თუმცა ერთი სეზონის შემდეგ იგი იჯარით პიაჩენცაში გაუშვეს, სადაც მან ბრწყინვალედ გაატარა ნახევარი სეზონი და იგი ისევ ემილია-რომანიას კლუბში დააბრუნეს.

2003/04 წელს მარკო პარმას ძირითადი ფეხბურთელი გახდა, მაშინ კლუბის მთავარი მწვრთნელი კი ჩეზარე პრანდელი იყო, ვის ხელშიც მარკო ბრწყინვალედ თამაშობდა და ეს სეზონი მისთვის საუცხოო იყო, მან 35 მატჩი ჩაატარა და 6 გოლი გაიტანა. ამავე წელს იგი იტალიის ნაკრებშიც იქნა გამოძახებული. შემდეგი 2 სეზონიც ბრწყინვალედ ჩაატარა მარკომ პარმაში და მისი ყურადღება მალევე ტურინულმა იუვენტუსმა მიიპყრო და მარკოც 2006 წლის ზაფხულს ტურინს შეუერთდა.

2006/07 სეზონში მარკო იუვენტუსთან ერთად სერია ბ-ში თამაშობდა, საიდანაც მან ისევე მიიღო მიწვევა იტალიის ნაკრებში. შემდეგი სეზონი არც ისე კარგი გამოდგა მარკოსთვის, მართალია უკვე სერია ა-ში, თუმცა ტრავმების გამო დიდი ნაწილი მაინც გაუცდა. საბოლოოდ კი მხოლოდ 11 მატჩი ჩაატარა ტურინულ კლუბში და ერთი გოლი გაიტანა.

2008/09 სეზონი მარკო იუვეში ძირითადი ვინგერი იყო, რადგან მაურო კამორანეზიმ ტრავმა მიიღო. მან ძალიან კარგად გაართვა თავის საქმეს თავი და ერთ-ერთი გამორჩეული იყო, განსაკუთრებით რომასთან ჩატარებულ მატჩში, სადაც გოლიც გაიტანა. სეზონის ბოლოს მარკო ფლორენციულ ფიორენტინაში გადავიდა, სადაც მისთვის კარგად ნაცნობი მწვრთნელი ჩეზარე პრანდელი დახვდა. სადებიუტო გოლი მან ჯენოას კარში გაიტანა. ფლორენციაში მარკომ 3 ნორმალური სეზონი გაატარა და კლუბისთვის ერთ-ერთი წამყვანი ფეხბურთელიც იყო.

2012 წლის ზაფხულს მარკო თავისუფალი აგენტის სტატუსით ემილია-რომანია-ში დაბრუნდა, კერძოდ კი ისევ პარმაში, თუმცა მას იმედი აქვს რომ ოდესღაც თავისი საყვრელი კლუბის რომის ლაციოს ფორმასაც ჩაიცმევს, მას არაერთხელ უთქვამს რომ ოცნებობს ლაციოში თამაშს.

## სანაკრებო კარიერა 
მარკო U21-თან ერთად 2002 წელს ევროპის ჩემპიონატის მონაწილე იყო მატეო ბრიგისთან, ანდრეა პირლოსთან და მანუელე ბლაზისთან ერთად. 2003 წელს კი უკვე დიდ გუნდთან ერთად იყო, მისი დებიუტი კი პოლონეთის ნაკრებთან შედგა ამხანაგურ მატჩში.

## მიღწევები 
* კოპა იტალია (2002)

## რესურსები ინტერნეტში 
* სტატისტიკა football.it-ზე

კატეგორია:იტალიელი ფეხბურთელები
კატეგორია:დაბადებული 1980
კატეგორია:სერია A-ს ფეხბურთელები
კატეგორია:პარმის ფეხბურთელები
კატეგორია:პიაჩენცას ფეხბურთელები
კატეგორია:დაბადებული 22 ივლისი
კატეგორია:ცოცხალი ადამიანები
სენუსი

მინი|ლიბიის მეფის იდრისის სამეფო სტანდარტი
**სენუსი** ან **სანუსი** () — მუსლიმანური პოლიტიკურ-რელიგიური ორდენი ლიბიასა და სუდანში. სენუსი მექაში 1837 წელს დიდმა სენუსმა სეიდმა მუჰამად იბნ ალი ას-სენუსმა დააარსა. სენუსის მისანი იყო ისლამის როგორც სულიერი თვალსაზრისით გაძლიერება ასევე მისი პოლიტიკურ ცხოვრებაში ჩართვა. სენუსი 1902-1913 წლებში ებრძოდა როგორც საჰარაში ფრანგული ექსპანსიას ასევე 1911 წელს ლიბიაში იტალიური კოლონიზაციას. პირველი მსოფლიო ომის დროს სენუსი ებრძოდა ბრიტანეთს ეგვიპტესა და სუდანში. 1951 წელს სენუსის დამფუძნებლის შვილიშვილი იდრის I გახდა ლიბიის მეფე. 1969 წელს იდრის პირველი ჩამოაგდო მუამარ კადაფიმ.

## იხილეთ აგრეთვე 
*აჰმედ ალ-სენუსი

## ლიტერატურა 
*E. E. Evans-Pritchard, *The Sanusi of Cyrenaica* (1949, repr. 1963)
*N. A. Ziadeh, *Sanusiyah* (1958, repr. 1983).
* Bianci, Steven, ''*Libya: Current Issues and Historical Background* New York: Nova Science Publishers, INc, 2003
*L. Rinn, *Marabouts et Khouan, a good historical account up to the year 1884*
* 0. Depont and X. Coppolani, *Les Confrèries religieuses musulmanes* (Algiers, 1897)

კატეგორია:სენუსი
კატეგორია:ლიბიის ისტორია
რაშიდა

**რაშიდა** — სოფელი და ოაზისი ჩრდილო-აღმოსავლეთ ლიბიაში, ჯალუს ოაზისების ჯგუფში. მდებარეობს უდაბნო ტერიტორიაზე, ელ-ვახატის რაიონში, ქალაქ ჯალუდან სამხრეთ-დასავლეთით 3,7 კილომეტრში. 1951 წლისათვის სოფელში ცხოვრობდა 600 ადამიანი.

## სქოლიო
კატეგორია:ლიბიის ოაზისები
კატეგორია:კირენაიკა
კუფრა

**კუფრა** () — დეპრესია და ოაზისების ჯგუფი სამხრეთ-აღმოსავლეთ ლიბიაში, კუფრის რაიონში. ელიფსური ფორმისაა, წაგრძელებულია ჩრდილო-აღმოსავლეთიდან სამხრეთ-დასავლეთისაკენ. ფართობი 8793 კმ². 2012 წლისათვის კუფრაში ცხოვრობდა 40,000 ადამიანი. ესაზღვრება ბორცვნალი ტერიტორია, რომლის სიმაღლე 100 მ აღწევს. ნიადაგი წარმოდგენილია მოწითალო ფერის მერგელებითა და ქვიშებით. არის მარილიანი ტბები და დამშრალი მლაშობები. ადგილობრივ მოსახლეობას მოჰყავს ფინიკის პალმა, მარცვლოვნები და ბოსტნეული. სახელწოდება კუფრა მომდინარეობს არაბული *კაფირისაგან*. მთავარი დასახლებული პუნქტია ელ-ჯაუფი. ჩრდილოეთით არის სოფელი ელ-ტაგი. წარმოადგენს მუსლიმან-სენუსიტების მნიშვნელოვან რელიგიურ ცენტრს. 1970-იან წლებში განხორციელდა რამდენიმე მსხვილი საირიგაციო პროექტი.

## რესურსები ინტერნეტში
* Grüne Flecken in der Wüste Das Kufra-Projekt in Libyen 
* Die Kufra-Oase  

## სქოლიო
კატეგორია:ლიბიის ოაზისები
კატეგორია:კირენაიკა
ჯიხარა

**ჯიხარა** () — ოაზისი ჩრდილო-აღმოსავლეთ ლიბიაში, ელ-ვახატის რაიონში. მდებარეობს უდაბნო ტერიტორიაზე, კირენაიკაში. 2007 წლამდე მიეკუთვნებოდა აჯდაბიის რაიონს. 2006 წლის აღწერის მონაცემებით ჯიხარაში ცხოვრობდა 4,117 ადამიანი.

## სქოლიო
კატეგორია:ლიბიის ოაზისები
მაატინ-ელ-სარა

**მაატინ-ელ-სარა** — ოაზისი სამხრეთ-აღმოსავლეთ ლიბიაში, კუფრის რაიონში. მდებარეობს ლიბიის უდაბნოში, კუფრიდან სამხრეთ-აღმოსავლეთით 322 კილომეტრში. სიახლოვეს მდებარეობს მაატინ-ელ-სარის სამხედრო ავიაბაზა.

## რესურსები ინტერნეტში
* Libya Google Satellite Maps 

კატეგორია:ლიბიის ოაზისები
პრომეთეს მღვიმე

**პრომეთეს მღვიმე**, **წყალტუბოს მღვიმე**, **ყუმისთავის მღვიმე** — კარსტული მღვიმე საქართველოში, წყალტუბოს მუნიციპალიტეტში, წყალტუბოდან ჩრდილო-აღმოსავლეთით 6 კმ-ში, ქვილიშორისა და ყუმისთავის ტერიტორიებზე. მდებარეობს წყალტუბოს მასივზე, ყუმის ვოკლუზების ჩრდილო-აღმოსავლეთით 0,5 კმ-ში. სუბჰორიზონტული, დერეფნული ტიპის სიღრუეა. აქვს სამი შესასვლელი: ერთი მდებარეობს მშრალი ხეობის ფსკერზე, ზღვის დონიდან 147 მ სიმაღლეზე, მე-2 იხსნება 160 მ-ზე, ხოლო მე-3 ყუმის ვოკლუზიდან სიფონური ტბების ჯაჭვის გავლით, 125 მ-ზე. მღვიმეში შეღწევა შესაძლებელია აგრეთვე ღლიანას მღვიმიდანაც, 200 მ-იანი წყლიანი ტალანის გავლით.

ინსტრუმენტული აგეგმვის მონაცემებით, პრომეთეს მღვიმის ჯამური სიგრძეა 2900 მ, საშუალო სიმაღლე 7 მ, საშუალო სიგანე 10 მ, ფართობი 29 000 მ², მოცულობა 203 000 მ³. ძირითადი მაგისტრალის სიგრძე, რომელსაც კეთილმოწყობითი სამუშაოები შეეხო, 1060 მ-ია. კირქვების სიმძლავრე, რომლის ქვეშაც მიწისქვეშა დარბაზებია გამომუშავებული 8–52 მ, საშუალოდ კი 40 მ შეადგენს. მღვიმე მეანდრულია, გენერალური მიმართულება სამხრეთ-დასავლეთურია.

შედგება რამდენიმე მორფოლოგიურად განსხვავებული მონაკვეთისაგან: მშრალი, ციკლგავლილი, მუდმივნაკადიანი და სიფონური. მშრალი მონაკვეთები ქმნიან ერთიან, ჰიფსომეტრიულად ყველაზე მაღალ სართულს. მდიდარია სტალაქტიტებით, სტალაგმიტებით, ჰელიქტიტებით, კედლის მოფარდაგებებით, კასკადური ნაღვენთებით, „ორღანის მილებითა“ და სხვა. გვხვდება 2 მ სიგრძის სტალაქტიტები და 8–10 მ სიმაღლის სტალაგმიტები. ვიზიტორთათვის განკუთვნილი საექსკურსიო მონაკვეთი შედგება 6 დარბაზისაგან: „არგონავტების დარბაზი“, „კოლხეთის დარბაზი“, „მედეას დარბაზი“, „სიყვარულის დარბაზი“, „პრომეთეს დარბაზი“, „საქართველოს“ ანუ „იბერიის დარბაზი“. აქვს ორი გასასვლელი: ერთი ბოლოვდება მდინარით, რომელზეც ნავით გასეირნებაა შესაძლებელი, მეორე გასასვლელი კი საფეხმავლოა და მღვიმის დარბაზიდან გარეთ გამოვყავართ. ტურისტული ბილიკის სიგრძეა 1420 მ, რომელიც 380 მ სიგრძის ტბით ბოლოვდება. ტბაზე ვიზიტორებს შეუძლიათ ნავით გაისეირნონ.

პრომეთეს მღვიმის ტერიტორიის კირქვული მასივი, ნოტიო სუბტროპიკული კლიმატი და მასთან დაკავშირებული ჭარბი ტენიანობის მქონე ნიადაგები ხელსაყრელ პირობებს ქმნიან მცენარეული საფარის სწრაფი ზრდა-განვითარებისათვის. ადრე მღვიმის ზედაპირი დაფარული იყო ფართოფოთლოვანი კოლხური ტიპის ტყით, თუმცა ანთროპოგენური ზემოქმედების შედეგად ტყე გადაგვარდა და ძირითადად ბუჩქნარი მცენარეულობაა გავრცელებული. ერთეული სახით გვხვდება კავკასიური რცხილა, ქართული მუხა, აღმოსავლური წიფელი, წაბლი; ბუჩქებიდან კოლხური ბზა, ძმერხლი და სხვა.

პრომეთეს მღვიმის მიმდებარე ტერიტორიის ფაუნას ქმნიან: ტურა, მაჩვი, ტყის კვერნა, კავკასიური ციყვი, აგრეთვე რამდენიმე სახეობის რეპტილია და ამფიბია. ფრინველებიდან აღსანიშნავია მერცხალი, სკვინჩა, შაშვი და ჩხიკვი. საინტერესო ტურისტული ობიექტია. 2018 წელს პრომეთეს მღვიმეს 155 000 ვიზიტორი ეწვია, ხოლო 2019 წელს, ხუთ თვეში 41 327 ვიზიტორი.

ყველაზე ახლომდებარე მსხვილი დასახლებული პუნქტია ქალაქი წყალტუბო. მანძილი წყალტუბოს, ყუმისთავსა და პრომეთეს მღვიმის ბუნების ძეგლს შორის 6,4 კმ-ია. პრომეთეს მღვიმე ბუნების ძეგლია.

## იხილეთ აგრეთვე
* საქართველოს ბუნების ძეგლები

## სქოლიო
კატეგორია:IUCN კატეგორია III
კატეგორია:წყალტუბოს მუნიციპალიტეტის მღვიმეები
კატეგორია:საქართველოს ბუნების ძეგლები
კატეგორია:მღვიმეები ანბანის მიხედვით
Winston

[250px|მინიატიურა|[მალბოროს საფერფლე და ვინსტონის კოლოფი]]
**Winston** () — სიგარეტი, რომელსაც აწარმოებს კომპანია R. J. Reynolds Tobacco Company ან მისი ახალი შვილობილი RJR Nabisco და მასთან არსებული სხვა კომპანიები.

ბრენდი 1954 წელს შეიქმნა და სულ მალე გახდა საუკეთესოდ გაყიდვადი სიგარეტი აშშ–ში. 1966–დან 1972 წლამდე მას ბაზარზე პირველი ადგილი ეკავა, რაც უპირველესად მარკეტინგულად წარმატებული სლოგანის — „ვინსტონს იმაზე კარგი გემო აქვს, ვიდრე სიგარეტს შეუძლია ჰქონდეს“ — დამსახურება იყო.

2005 წლის ეროვნული ანგარიშის მიხედვით, ვინსტონს საბაზრო ღირებულების თვალსაზრისით მეექვსე ადგილი ეკავა სიგარეტ კულთან ერთად. ვინსტონი ასევე ცნობილია თავის ბოლოდროინდელი პრეტენზიით — „დანამატების გარეშე“, თუმცა იქვეა მეორე გამაფრთხილებელი წარწერა, რომ „დანამატების არარსებობა არ ნიშნავს უსაფრთხო სიგარეტს“.

R.J. Reynolds ასპონსორებდა პოპულარულ სატელევიზიო ანიმაციურ ფილმ *ფლინტსტოუნების* პირველ ორ სეზონს (1960-1961). მთავარი პერსონაჟენი — ფრედ ფლინტსტოუნი და ბარნი რაბლი სარეკლამო ჭრებში ასევე ჩნდებოდნენ და საუბრობდნენ ვინსტონის მოწევაზე. მესამე სეზონში, ფლინტსტოუნები უფრო ბავშვებზე ორიენტირებული გახდა და შედეგად, R. J. Reynolds–ის სპონსორობა Welch's–ის წვენებმა ჩაანაცვლა.

1980–იან წლებში, ვინსტონი ყველაზე პოპულარული ბრენდი გახდა პუერტო-რიკოში, რისი მიზეზიც ალბათ მათი მარკეტინგი იყო: "Winston y Puerto Rico: No hay nada mejor" (*ვინსტონი და პუერტო-რიკო: არაფერია სხვა უკეთესი*), ასევე კულტურული ურთიერთობა "salsa sensual"–თან და "salsa erotica"–ს მოძრაობასთან.

1971-2001 წლებში ვინსტონი აფინანსებდა NHRA დოღს.

1972-2003 წლებში ვინსტონი ავტოშეჯიბრ NASCAR–ს გენერალური სპონსორი იყო, დაწესებული იყო ვინსტონის თასი, მაგრამ კომპანია სპორტს საბოლოოდ ჩამშორდა Master Settlement Agreement–ის ხელშეკრულების გამო.

მას შემდეგ, რაც 2008 წელს ვინსტონმა შეფუთვის სტილი შეიცვალა, კოლოფიდან მოიხსნა წარწერა „დანამატების გარეშე“. 2010 წელს, თამბაქოს პროდუქტების რეგულაციების მოთხოვნის შესაბამისად, ბრენდის აღწერა Winston Lights–ისა და Ultra Lights–თვის კოდირებული ფერის აღწერით.

## ამერიკული სახესხვაობები
*Red (Full Flavor) - Kings, 100's
*Gold (Lights) - Kings, 100's
*White (Ultra Lights) - Kings, 100's
*S2 (discontinued)

## საერთაშორისო სახესხვაობები
*Red (Full Flavor) - Kings, 100's
*Blue (Lights) - Kings, 100's
*Green (Menthol Lights) - Kings, 100's

## რესურსები ინტერნეტში
* ოფიციალური ვებ-გვერდი 
* Retro Winston commercial 1960s "Flintstones selling cigarettes"  Video at TV-Click

## სქოლიო
კატეგორია:ბრენდები
კატეგორია:სიგარეტი
ქვემო ხანდაკის მთავარანგელოზის ეკლესია

**ქვემო ხანდაკის მთავარანგელოზის ეკლესია** — ეკლესია კასპის მუნიციპალიტეტის სოფელ ქვემო ხანდაკში. მდებარეობს სოფლის აღმოსავლეთით, ერთ კილომეტრზე. თარიღდება გვიანდელი ფეოდალური ხანით.

ეკლესია დარბაზულია (5,5 X 4 მ), ნაგებია რიყისა და ნატეხი ქვით. არქიტრავიანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე თაღოვანი სარკმელია, მის ორივე მხარეს - თითო სწორკუთხა ნიში. სამხრეთ და დასავლეთ კედლებში თითო თაღოვანი სარკმელია. ყველა სარკმელი გარეთკენ ვიწროვდება. დარბაზის კამაროვანი გადახურვა ეყრდნობა დასავლეთ კედლის კუთხის პილასტრებზე დაბჯენილ თაღსა და აფსიდის მრვალპროფილიან იმპოსტებზე დაყრდნობილ სატრიუმფო თაღს. ეკლესიის სახურავი ორფერდაა, ნაწყობია აგურით.

## ლიტერატურა
კატეგორია:კასპის მუნიციპალიტეტის ტაძრები
მარი

250px|მინიატიურა|მარი შუამდინარეთის რუკაზე.
**მარი** — უძველესი ქალაქ-სახელმწიფო ჩრდილოეთ მესოპოტამიაში, მდინარე ევფრატის შუა დინებაზე, ახლანდელი თერ-ჰარირის ტერიტორიაზე (სირია-ერაყის საზღვარი).

## ისტორია
ქალაქი დაარსდა ძვ. წ. XXVIII საუკუნის დასაწყისში. თავდაპირველად დასახლებული იყო ხურიტული მოდგმის ტომებით, რომელთა ასიმილაცია ძვ. წ. III ათასწლეულში მოახდინეს დასავლეთიდან შემოსულმა სემიტებმა. დაახლ. ძვ. წ. 2570 წელს გამეფდა სემიტური დინასტიის პირველი წარმომადგენელი ილიშერი. ძვ. წ. XXIV საუკუნეში მარი დაიპყრო აქადის მეფე სარგონ დიდმა. ურის III დინასტიის ეპოქაში (ძვ. წ. 2132-2024 წწ.) მარის სამეფოს განაგებდნენ შუმერის მეფეთა მიერ დანიშნული მოხელეები. ძვ. წ. XX საუკუნეში ტახტზე ავიდა აქ გაბატონებული ამორეული მოდგმის ტომების წარმომადგენელი იაგიდლიმი, რომელიც მარის სამეფოს დამაარსებლად იწოდებოდა, ძვ. წ. XVIII საუკუნის დასაწყისში გამეფდა უკვე სხვა დინასტიის წარმომადგენელი იახდუნლიმი, რომელიც დაახლ. ძვ. წ. 1790 წელს დაამარცხა ასურეთის მეფე შამშიადად I-მა და მის მაგივრად თავისი შვილი იასმახადადი გაამეფა. 10 წლის შემდეგ მას აუჯანყდა ადგილობრივი დინასტიის წარმომადგენელი ზიმრილიმი, რომელმაც ბაბილონის მეფის ხამურაბის დახმარებით დაიბრუნა ტახტი. მისი მეფობის დროს (ძვ. წ. 1781-1757 წწ.) მარი გაძლიერდა, ფართო დიპლომატიური და ეკონომიკური ურთიერთობა დაამყარა დასავლეთით სირიის, ხოლო აღმოსავლეთით ეშნუნასა და ელამის გამგებლებთან.  მარის საგარეო ვაჭრობის სფერო ხმელთაშუა ზღვის სანაპირომდე ვრცელდებოდა. შემდეგ ზიმრილიმსა და ხამურაბს შორის ურთიერთობა დაიძაბა, რითაც ისარგებლა ხამურაბიმ და ძვ. წ. 1758 წელს დაიპყრო მარი და მისი მოკავშირე ოლქები. ამის შემდეგ მარიმ საბოლოოდ დაკარგა მნიშვნელობა.
[250px|მინიატიურა|მეფე [ზიმრილიმის ფირფიტა]]
## არქეოლოგია
მარის არქეოლოგიური შესწავლა 1933 წლიდან დაიწყო საფრანგეთის არქეოლოგიურმა ექსპედიციამ ანდრე პაროს ხელმძღვანელობით. გამოავლინეს ძვ. წ. III-II ათასწლეულის დასაწყისის ტაძრებისა და მეფე ზიმრილიმის ალიზის სასახლის ნანგრევები (260-მდე ოთახი და რამდენიმე შიდა ეზო). ნაპოვნია საბჭდავები, ქვის ქანდაკებები, ბრინჯაოს ლომის ფიგურები; აქვე აღმოჩნდა კარგად დაცული სამეფო არქივი (20 ათასზე მეტი ლურსმული დოკუმენტი), სადაც წარმოდგენილია ძვირფასი მასალა მარის სამეფოს სოციალურ-ეკონომიკური და პოლიტიკური ცხოვრების შესახებ.

## ლიტერატურა
კატეგორია:ისტორიული სახელმწიფოები
მარდონიოსი

**მარდონიოსი** — სპარსელი მხედართმთავარი. დარიოს I-ის დისწული, ცოლის ძმა და სიძე. ძვ. წ. 492 წელს სპარსეთის არმიისა და ფლოტის ლაშქრობას მეთაურობდა საბერძნეთში. ხელახლა დაიმორჩილა სამხრეთ თრაკია, მაკედონია და კ. თასოსი. ძვ. წ. 480 წელს მონაწილეობდა ქსერქსეს ლაშქრობაში; სალამინის ბრძოლისა და ქსერქსეს უკან დახევის შემდეგ ჯარის ნაწილით საბერძნეთში დარჩა; ძვ. წ. 479 წელს ათენი მოაოხრა, პლატეის ბრძოლაში დამარცხდა და მოკლეს.

## ლიტერატურა
კატეგორია:გარდაცვლილი ძვ. წ. 479
კატეგორია:სპარსელები
კატეგორია:დაბადების წელი უცნობია
სეიდი

[მინი|[ოსმალეთის იმპერიაში მწვანე ტურბანის ტარების უფლება ჰქონდათ მხოლოდ მუჰამედის შთამომავლებს]]
**სეიდი** (; დაახლოებითი მნიშვნელობა: *ბატონი*) (მრავლობითში გამოითქმის როგორც: *სადაჰ* ) — ტიტული, რომელიც აღნიშნავს წინასწარმეტყველი მაჰმადის შვილიშვილების ხასან იბნ ალის, ხუსეინ იბნ ალის, ასევე მისი ქალიშვილის ფატიმა ზახრასა და სიძის ალი იბნ აბუ ტალიბის მამაკაც შთამომავლებს.

## რესურსები ინტერნეტში 
* Ba'Alawi Sadah of Hadhramaut 
* GILANI Sayyads of Masanian Sharif 
* Ba`alawi.com

## სქოლიო 
კატეგორია:ისლამი
კატეგორია:მაჰმადი
ოკამის წმინდა გიორგის ეკლესია

მინი
**ოკამის წმინდა გიორგის ეკლესია** — არქიტექტურული ძეგლი კასპის მუნიციპალიტეტის სოფელ ოკამში. მდებარეობს სოფლის განაპირას, ჩრდილო-აღმოსავლეთით, ძველ სასაფლაოზე. თარიღდება გვიანდელი ფეოდალური ხანით. შეკეთების დროს ეკლესია ერთიანი დადაბლებული სხმული კამარით გადაუხურავთ და მისთვის აგურის ლავგარდანი შემოუყოლებიათ.

ეკლესია დარბაზულია (5,4 X 4,2 მ), ნაგებია რიყის ქვით. აგური გამოყენებულია განახლებულ ნაწილებში. ერთადერთი ვიწრო შესასვლელი სამხრეთ კედელშია. ნახევარწრიულ აფსიდში საკურთხეველი მოგვიანებით აგურის კანკელით გამოუყვიათ. საკურთხევლის ბაქანი საფეხურითაა შემაღლებული. თითო სწორკუთხა სარკმელია საკურთხეველში, სამხრეთ და დასავლეთ კედლებში. დარბაზის კედლებს მთელ პერიმეტრზე დაახლოებით 0,5 მეტრის სიმაღლის საფეხური გასდევს. ეკლესიას სამხრეთით აქვს რიყის ქვით ნაგები მინაშენი. ეკლესიის სახურავი ნაწყობია აგურით.

## ლიტერატურა
კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ცხავერის წმინდა გიორგის ეკლესია

**ცხავერის წმინდა გიორგის ეკლესია** — ეკლესია კასპის მუნიციპალიტეტის სოფელ ცხავერში. მდებარეობს სოფლის ცენტრში, სასაფლაოზე. ეკლესიის სამხრეთ ფასადზე ქვიშაქვის ფილაზე წარწერისა და ერთ-ერთ საფლავის ქვის წარწერის თანახმად, ეკლესია აგებულია 1898 წელს ვინმე თომა შალვას ძე ქარქუსაშვილის ხარჯებით. შეკეთებულია 1944 წელს.

ეკლესია დარბაზულია (7,45 X 3,8 მ), ნაგებია ქვიშაქვით, გამოყენებულია რიყისა და ნატეხი ქვაც. არქიტრავით გადახურული შესასვლელი სამხრეთ კედლის დასავლეთ ნაწილშია. აფსიდის ღერძზე თაღოვანი სარკმელია, მის მარცხნივ - სწორკუთხა ნიში. დარბაზის გრძივი კედლების აღმოსავლეთ ნაწილში ნატეხი ქვით გადახურული თითო სწორკუთხა სარკმელია. სატრიუმფო თაღი ტუფის მარტივ კაპიტელებს ეყრდნობა. გადახურვა კამაროვანია. ეკლესიის კედლებზე შემორჩენილია მოხატულობის ფრაგმენტები. ფასადები სადაა. სახურავი ორფერდაა, გადახურულია კრამიტით.

## ლიტერატურა
კატეგორია:კასპის მუნიციპალიტეტის ტაძრები
კატეგორია:XIX საუკუნის ეკლესიები
ალექსანდრე ოსტროვსკი

**ალექსანდრე ნიკოლოზის ძე ოსტროვსკი** (; დ. 12 აპრილი [ძვ. სტ. 31 მარტი], 1823, მოსკოვი, რუსეთის იმპერია — გ. 14 ივნისი [ძვ. სტ. 2 ივნისი], 1886, შეჩელიკოვო, კოსტრომა, რუსეთის იმპერია) — რუსი დრამატურგი; საყოველთაოდ აღიარებულია რუსული რეალიზმის ერთ-ერთ უდიდეს წარმომადგენლად. 47 პიესის ავტორმა, ოსტროვსკიმ (ენციკლოპედია ბრიტანიკის თანახმად) „თითქმის ცალი ხელით შექმნა რუსული ეროვნული რეპერტუარი“. მისი დრამები რუსეთში ყველაზე კითხვად და სცენაზე ხშირად დადგმად ნაწარმოებებს შორისაა.

## ბიოგრაფია
ოსტროვსკი დაიბადა 1823 წლის 31 მარტს, მოსკოვის მდიდარ ვაჭართა უბანში, სადაც მისი კომედიების უმრავლესობის მოქმედება მიმდინარეობს. მამამისი მართლმადიდენლური რელიგიური განათლების იყო და ტრადიციის მიხედვით, ოთხი შვილიდან უფროსი — ალექსანდრე, სამოქალაქო ადმინისტრაციის განათლების განხრით უნდა აღეზარდა.

ჩვიდმეტი წლის ასაკში, ოსტროვსკი იურისპუდენციის შესასწავლად მოსკოვის უნივერსიტეტში შევიდა.

1843 წლიდან მუშაობას შეუდგა სინდისის ტრიბუნალში — მშვიდობის სამართლის ერთ–ერთ სახეობაში, შემდეგ კი ვაჭრობის ტრიბუნალის კანცელარიაში.

1847 წელს გამოქვეყნდა მისი პირველი პიესა *ოჯახის მაგიდა*, სადაც ის თაღლითური გაკოტრების ამბავს აღწერდა. თუმცა იგი ნიკოლოზ I-ის ცენზურის ქვეშ მოექცა და მისი წარმოდგენა აიკრძალა. ვაჭრები განრისხდნენ, მის წინააღმდეგ შეთქმულება მოაწყვეს, თავიანთ „შავ სიაში“ შეიტანეს და 1851 თანამდებობაზე უარი ათქმევინეს.

ამის შემდეგ იგი სლავოფილურ ჟურნალ *Москвитянине*–ში თავის ექვს კომედიას აქვეყნებს.

1859 წელს, მისმა „ფორთოხლამა“  საუცხოო წარმატება მოიპოვა და დღემდე მის შედევრად მიიჩნევა. თუმცა, დიდი ხნის მანძილზე მისი პიესები სცენაზე არ დადგმულა, სანამ ეს მოსკოვის მცირე თეატრმა არ განახორციელა.

1871 წელს გამოქვეყნდა ოსტროვსკის „ტყე“, რომელმაც მას ოფიციალური აღიარება მოუტანა.

1874 წელს იგი დაინიშნა მისი პირადი ძალისხმევით დაარსებული დრამატულ ავტორთა და კომპოზიტორთა საზოგადოების პრეზიდენტად აირჩიეს.

1885 წელს დანიშნულ იქნა მოსკოვის იმპერიული თეატრის სამხატვრო ხელმძღვანელად.

ოსტროვსკიმ ხელმძღვანელობას შესთავაზა შეექმნათ „ეროვნული სახალხო თეატრი“, რომელიც საზოგადოების ყველა კლასისთვის იქნებოდა ხელმისაწვდომი, მაგრამ 1886 წლის 2 ივნისს იგი გარდაიცვალა.

## რესურსები ინტერნეტში
*
*Works in Russian at Lib.ru

## სქოლიო
კატეგორია:რუსი დრამატურგები
კატეგორია:რუსი მწერლები
კატეგორია:დაბადებული 1823
კატეგორია:გარდაცვლილი 1886
კატეგორია:მწერლები ანბანის მიხედვით
კატეგორია:მოსკოვში დაბადებულები
ვიქტორ ფიშერი

**ვიქტორ გორიდსენ ფიშერი** (; დ. 9 ივნისი, 1994, ორჰუსი, დანია) — დანიელი ფეხბურთელი, რომელიც ამჟამად თამაშობს დანიის სუპერლიგის კლუბ „კოპენჰაგენსა“ და დანიის ეროვნულ ნაკრებში ნახევარმცველის პოზიციაზე.

ფიშერის საფეხბურთო კარიერა დაიწყო საბავშვო გუნდ „ლესენგში“, რის შემდეგაც იგი 2005 წელს გადავიდა „ორჰუსში“. ორჰუსში 5 წლიანი თამაშის შემდეგ საფეხბურთო კარიერა გააგრძელა „მიდტიულანის“ ახალგაზრდულ გუნდში, 2012 წელს კი სამწლიანი ხელშეკრულება გააფორმა ჰოლანდიის კლუბ ამსტერდამის „აიაქსთან“. 2016 წელს ფიშერმა დატოვა აიაქსი და 5 მილიონი ევროს სანაცვლოდ შეურთა ინგლისურ კლუბ „მიდლზბროს“, სადაც 2017 წლამდე თამაშობდა. იმავე წელს იგი გადავიდა გერმანულ კლუბ „მაინცი 05“-ში, ხოლო 2018 წლიდან ასპარეზობს დანიურ კლუბ „კოპენჰაგენში“.

მისი დებიუტი დანიის ეროვნულ ნაკრებში შედგა 2012 წლის 14 ნოემბერს თურქეთის ნაკრების წინააღმდეგ გამართულ ამხანაგურ მატჩში, სადაც ანგარიში ფრედ 1-1 დასრულდა.

## ტიტულები
### საკლუბო
;აიაქსი
*ერედივიზია: 2012–13, 2013–14
*იოჰან კრუიფის თასი: 2013

### ინდივიდუალური
*NextGen Series საუკეთესო ბომბარდირი: 2012
*დანიის წლის ტალანტი: 2012
*აიაქსი წლის ტალანტი: 2012–13

## რესურსები ინტერნეტში
* 
* 
* ვიქტორ ფიშერი — Voetbal International 
* ვიქტორ ფიშერი — Transfermarkt
* ფიშერის ბიოგრაფია — TheElastico.com-ზე

## სქოლიო
კატეგორია:დანიელი ფეხბურთელები
კატეგორია:დაბადებული 1994
კატეგორია:დაბადებული 9 ივნისი
კატეგორია:დანიის ნაკრების ფეხბურთელები
კატეგორია:მიდტიულანის ფეხბურთელები
კატეგორია:ამსტერდამის აიაქსის ფეხბურთელები
კატეგორია:იონგ აიაქსის ფეხბურთელები
კატეგორია:მიდლზბროს ფეხბურთელები
კატეგორია:მაინცი 05-ის ფეხბურთელები
კატეგორია:კოპენჰაგენის ფეხბურთელები
კატეგორია:ერედივიზიის ფეხბურთელები
კატეგორია:ნიდერლანდების პირველი დივიზიონის ფეხბურთელები
კატეგორია:პრემიერ ლიგის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
ჟუან პერეირა

**ჟუან პერეირა** () შეიძლება იყოს:

*ჟუან პედრუ და სილვა პერეირა — პორტუგალიელი ფეხბურთელი (დ. 1984)
*ჟუან ჟოზე პერეირა — პორტუგალიელი სპორტსმენი (დ. 1987)
*ჟუან დუარტი პერეირა — პორტუგალიელი ფეხბურთელი (დ. 1990)